OpenLLM-France/wikimedia huggingface dataset:
# AIF

AIF té els següents significats:
* Associació Internacional de Foment, entitat del Banc Mundial per a ajudar en el desenvolupament econòmic dels països més pobres
* Força Imperial Australiana (del seu nom en anglès Australian Imperial Force), nom de les unitats militars de voluntaris australians que van participar en la Primera i Segona Guerra Mundials
* American Indian Federation, moviment polític històric d'amerindis dels Estats Units
* Agrupació Insular de Formentera, secció del Partit Socialista de les Illes Balears a Formentera
* Arakan Independence Front, partit polític històric de l'estat d'Arakan, a Birmània
* Aliança Internacional de Dones (del seu nom en francès Alliance Internationale des Femmes), organització no governamental internacional per a la promoció dels drets de les dones
* Autoritat d'Informació Financera, institució de la Ciutat del Vaticà per a lluitar contra els delictes monetaris
* Mjällby AIF (de l'acrònim en suec Allmänna Idrottsförening), club de futbol del comtat de Blekinge (Suècia)
* Arab Image Foundation, organització sense ànim de lucre dedicada a la preservació de fotografies relacionades amb el Món Àrab
* Argumenty i Fakty, setmanari d'informació general en llengua russa
* .aif també és l'extensió dels fitxers d'Audio Interchange File Format, estàndard tècnic per a àudio digital
# Abraham Vater

Abraham Vater (Wittenberg, 9 de desembre de 1684 - Wittenberg, 18 de novembre de 1751) va ser un metge alemany especialista en anatomia. Va esdevenir cèlebre per la seva descripció de la papil·la duodenal que va ser anomenada amb el seu nom (l'ampolla de Vater) i per facilitar la identificació dels corpuscles tàctils denominats de Vater-Pacini.

## Biografia

Vater era fill de Christian Vater, físic de Wittenberg. Va entrar a la Universitat de Wittenberg el 1702, on estudià filosofia i medicina.
Obtingué un doctorat en filosofia el 1706 i quatre anys més tard va defensar la seva tesi per al títol de metge a Leipzig.
Va viatjar en una gira científica per Alemanya, Països Baixos i Anglaterra. A Amsterdam va visitar Frederik Ruysch, i quan va tornar a Wittenberg van habilitar-lo com a docent.
El 1719 Vater fou nomenat professor extraordinari d'anatomia i botànica. Fundà un Museu d'Anatomia, que va contribuir a fer més gran encara la seva fama. El 1737 van assignar-lo a la posició de patologia, però ell mai no va ensenyar aquesta disciplina, sinó que va continuar ensenyant anatomia. El 1746 fou designat professor de teràpia, posició que va ocupar fins a la seva mort.

## Referències

* 1 2 3 «Abraham Vater». [Consulta: 18 desembre 2021].
* ↑ «Vater's fold». [Consulta: 18 desembre 2021].
* ↑ «Vater-Pacini bodies». [Consulta: 18 desembre 2021].
# A la pesca de los 45 millones

A la pesca de los 45 millones és una pel·lícula dels començaments del cinema espanyol, de l'any 1916, dirigida per Domènec Ceret i Joan Solà i Mestres. Com a dada anecdòtica està el fet que els actors i actrius no podien figurar amb els seus noms personals, de manera que encara avui dia el repartiment (veure fitxa IMDb) apareix duplicat, com Lolita Arellano i Senyoreta Arellano, Josep Font i Senyor Font. Està rodada en blanc i negre.

## Referències

* ↑ A la pesca de los 45 millones, sensacine.com

## Bibliografia

* Aguilar, Carlos. Guía del Video - Cine. Ediciones Cátedra, 1986. ISBN 84-376-0615-2. -Ver Carlos Aguilar

## Enllaços externs

* A la pesca de los 45 millones en Depelículasgratis
* A la pesca de los 45 millones al repositori de la Filmoteca de Catalunya
# El Gaucho

El Gaucho és una sèrie d'historietes de còmic, ambientades al continent americà, publicades per primer cop el 1991 fou la segona col·laboració del dibuixant Milo Manara amb el també historietista italià, Hugo Pratt, després d'Estiu indi (1983). La mort d'Hugo Pratt va estroncar la continuació de la sèrie. Es tracta d'una aventura històrica sobre els anys de les revoltes per la independència de les colònies americanes. La història està ben documentada i narra l'intent d'invasió de vaixells anglesos de la ciutat de Buenos Aires (1806).

## Ambientació i personatges

Milo Manara aconsegueix una gran plasticitat en les escenes marítimes i els paisatges nadius. És destacable el treball de documentació que s'aprecia en el detallisme de dibuixos d'uniformes i vaixells. Les escenes eròtiques no són abundants, i encara que moltes d'elles innecessàries, no tallen les trames.
El guió d'Hugo Pratt creua un episodi de revolta i ànsia de llibertat amb una història d'amor entre el soldat Tom Browne del 71è Regiment de caçadors escocesos i Molly Malone,una noia irlandesa obligada a prostituir-se en la corbeta Encounter, fondejada al Rio de la Plata, juntament amb la resta de l'expedició invasora.
Tom Browne és qui ens narra la història d'aquest dos personatges; però ho fa sota l'aparença d'un venerable vell indi,Paraun. Del seu record es van desgranant els conflictes racials i polítics per la llibertat de les colònies i els esclaus, malgrat que la invasió anglesa de la ciutat de Buenos Aires sigui el marc històric de referència. Es tracta d'una història tràgica com la del destí de la majoria dels seus personatges. El Nou Món és una esperança que condueix a la llibertat, però també a la mort. El guió de Pratt és àgil i coherent. L'episodi històric no és un obstacle en el desig de Pratt de convertir la història en un cant a la llibertat.

## Publicacions

Publicacions on s'ha publicat el Personatge
| Publicació | Any de Publicació | Editorial | Als Numeros | Notes |
| Cimoc Extra color | 1981- | Norma Editorial,S.A. | Diversos números | |
| MANARA / MANARA COLOR | 1992-2011 | Norma Editorial,S.A. | 20 | |
| COLECCIÓN MILO MANARA | 1999 | Editorial Bruguera | 15 al 17 | Llibres en rústica amb l'interior en blanc i negra i tapes en color |

## Referències

* ↑ Carlo Chendi, Sergio Badino. Strips of land, strips of paper (en anglès). Deus, 2008, p. 183. ISBN 9788889613504.
* 1 2 López., Félix. «TEBEOSFERA / OBRAS / SERIES» (en castella). [Consulta: 15 març 2016].
* ↑ Algernon (Ploiesti, Romania)'s review of El Gaucho

## Bibliografia

* Marco Prandi, Paolo Ferrari, Guida al fumetto italiano, autori personaggi storie, Casa Editrice Odoya Bologna, 2014, ISBN 9788862882446.

## Enllaços externs

* Web oficial de Milo Manara
* Lo Spazio Bianco, El Gaucho: Hugo Pratt racconta, Milo Manara interpreta Arxivat 2015-02-27 a Wayback Machine..
* GoodReads Algernon's Review El Gaucho
# RRC

RRC té els següents significats:
* Real Racing Club de Santander, club de futbol de Santander, a Cantàbria
* Royal Racing Club Tournaisien, club de futbol de Tournai, a Bèlgica
* RRC Nice (de l'acrònim en anglès Rugby Racing Club), club de rugbi a 15 de Niça, a França
* RRC Tirlemont (de l'acrònim en anglès Royal Racing Club), club de futbol de Tienen, a Bèlgica
* Regional Rugby Championship, competició de rugbi a 15 dels països balcànics
* RRC Walker Racing Team (de l'acrònim del prenom del fundador Robert Ramsay Campbell), equip privat històric de Fórmula 1
* Col·legi Rabínic Reconstruccionista (del seu nom en anglès Reconstructionist Rabbinical College), seminari del judaisme reconstruccionista als Estats Units
* Comissió de Ferrocarrils de Texas (del seu nom en anglès RailRoad Commission), agència estatal que regula la indústria del petroli i la mineria a Texas
* Range Resources (del seu nom complet en anglès Range Resources Corporation), empresa productora de petroli i gas natural dels Estats Units
* Regis Records (de l'acrònim en anglès Regis Records Catalogue), companyia discogràfica del Regne Unit
* Ford Fiesta RRC (de l'acrònim en anglès Regional Rally Car), versió del model d'automòbil Ford Fiesta per a competició
* Roman Republican Coinage, obra de referència sobre numismàtica de l'antiga Roma
* Creu Roja Reial (del seu nom en anglès Royal Red Cross), condecoració del Regne Unit concedida per mèrits en infermeria
* Conferència Regional sobre Radiocomunicacions (del seu nom en anglès Regional Radiocommunication Conference), acord entre membres d'una regió de la Unió Internacional de Telecomunicacions
* Recycling Endosome (de l'acrònim en anglès Receptor-Recycling Compartment), endosoma encarregat del reciclatge de les proteïnes de membrana
* Romanització revisada del coreà, sistema oficial de romanització a Corea del Sud
* RRC també és el codi de la UCI del Rock Racing, equip ciclista històric dels Estats Units
# Licurg de Tràcia

Segons la mitologia grega, Licurg (grec antic: Λυκοῦργος, llatí: Lycurgus), fill de Driant, fou el rei dels edons de Tràcia.
La Ilíada ja el presenta com un exemple dels càstigs que els déus donen a qualsevol que els desafii. Licurg va expulsar Dionís, que havia arribat al seu país amb les seves acompanyants, les Mènades. L'atac de Licurg va causar una gran por a Dionís, encara nen, i el déu es llançà al mar, d'on Tetis el va recollir. Però Zeus, irritat va tornar cec a Licurg.
A partir d'Èsquil, que tenia una tetralogia avui perduda dedicada a Licurg, Dionís apareix com un adult. El déu s'encarrega personalment de la venjança. Explica que quan Dionís va voler travessar Tràcia per anar contra els indis, Licurg li va barrar el pas i va capturar les bacants que acompanyaven el déu, i als sàtirs del seu seguici. Dionís es va haver de refugiar al mar, al costat de Tetis, la filla de Nereu. Però miraculosament, les bacants van ser alliberades de les seves cadenes i Licurg es va tornar boig. Creient que el seu fill Driant era un cep, el va matar d'un cop de destral. Mort el fill, va recobrar la raó, però la terra es va tornar estèril. Un oracle va dir als habitants del país que l'única manera que la terra tornés a ser fecunda, era esquarterant Licurg, i així ho van fer, dalt del Pangèon, lligat entre quatre cavalls.
Higí dona una altra versió. Diu que Licurg havia expulsat Dionís del seu reialme i havia posat en dubte el seu origen diví. Després, embriagat pel vi que havia pres, va voler violar la seva pròpia mare. Recuperat, va voler impedir actes tan vergonyosos i va arrencar els ceps de les seves terres, però Dionís el tornà boig i Licurg matà la seva esposa i el seu fill. Tot seguit Dionís va deixar Licurg al bosc a mercè de les panteres.
Nonnos de Panòpolis presenta Licurg lluitant amb les bacants, especialment amb una d'elles, Ambròsia, que es transformà en cep per ofegar-lo amb les seves branques. Hera el va alliberar brandant sobre les bacants l'espasa d'Ares.

## Referències

* ↑ Grimal, Pierre. Diccionari de mitologia grega i romana. Barcelona: Edicions de 1984, 2008, p. 329. ISBN 9788496061972.
# Saxon (Carolina del Sud)

Saxon és una concentració de població designada pel cens dels Estats Units a l'estat de Carolina del Sud. Segons el cens del 2000 tenia 3.707 habitants.

## Demografia

Segons el cens del 2000, Saxon tenia 3.707 habitants, 1.294 habitatges i 854 famílies. La densitat de població era de 603,9 habitants/km².
Dels 1.294 habitatges en un 26,1% hi vivien nens de menys de 18 anys, en un 38,8% hi vivien parelles casades, en un 18,6% dones solteres, i en un 34% no eren unitats familiars. En el 27,7% dels habitatges hi vivien persones soles el 9,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,17.
Per edats la població es repartia de la següent manera: un 22,7% tenia menys de 18 anys, un 17,5% entre 18 i 24, un 26,7% entre 25 i 44, un 22% de 45 a 60 i un 11,1% 65 anys o més.
L'edat mediana era de 32 anys. Per cada 100 dones de 18 o més anys hi havia 108,1 homes.
La renda mediana per habitatge era de 22.381 $ i la renda mediana per família de 26.118 $. Els homes tenien una renda mediana de 22.099 $ mentre que les dones 20.139 $. La renda per capita de la població era d'11.887 $. Entorn del 18,3% de les famílies i el 23,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Saxon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Saxon». American Fact Finder. Oficina del Cens dels Estats Units, 12-01-2010.
Viccionari
# Ostel

Ostel és un municipi francès situat al departament de l'Aisne i a la regió dels Alts de França. L'any 2007 tenia 82 habitants.

## Demografia
### Població

El 2007 la població de fet d'Ostel era de 82 persones. Hi havia 32 famílies de les quals 8 eren unipersonals (8 homes vivint sols), 12 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 32 eren l'habitatge principal de la família, 14 eren segones residències i 1 estava desocupat. Tots els 47 habitatges eren cases. Dels 32 habitatges principals, 30 estaven ocupats pels seus propietaris i 2 estaven llogats i ocupats pels llogaters; 5 tenien quatre cambres i 27 en tenien cinc o més. 30 habitatges disposaven pel capbaix d'una plaça de pàrquing. A 15 habitatges hi havia un automòbil i a 16 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ostel el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 12 |
| 4 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 8 |
| 0 | 50 a 54 | 0 |
| 0 | 45 a 49 | 0 |
| 12 | 40 a 44 | 8 |
| 0 | 35 a 39 | 0 |
| 8 | 30 a 34 | 4 |
| 4 | 25 a 29 | 4 |
| 8 | 20 a 24 | 0 |
| 0 | 15 a 19 | 0 |
| 8 | 10 a 14 | 4 |
| 0 | 5 a 9 | 4 |
| 0 | 0 a 4 | 4 |

## Economia

El 2007 la població en edat de treballar era de 55 persones, 40 eren actives i 15 eren inactives. De les 40 persones actives 38 estaven ocupades (22 homes i 16 dones) i 2 estaven aturades (2 dones i 2 dones). De les 15 persones inactives 6 estaven jubilades, 7 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa d'hostatgeria i restauració i 1 d'una empresa de serveis.

## Poblacions properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques d'Ostel a l'INSEE.
* Évolution et structure de la population Fitxa amb el detall de dades d'Ostel a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# RPT

RPT té els següents significats:
* Rassemblement du peuple togolais, partit polític de Togo
* Relació de llocs de treball (del seu nom en castellà Relación de Puestos de Trabajo), llista ordenada dels treballadors d'una administració pública
* Prototipatge ràpid (del seu nom en anglès Rapid ProtoTyping), procés utilitzat per fabricar articles de plàstic, metall o ceràmica
* Transició de fase ràpida (del seu nom en anglès Rapid Phase Transition), vaporització violenta del gas natural liquat en contacte amb aigua
* Partícula reguladora de triple ATPasa (del seu nom en anglès Regulatory Particle of Triple-ATPase), subunitat del proteasoma cel·lular amb capacitat ATPasa
# Ramón Saizarbitoria

Ramon Saizarbitoria (Sant Sebastià, 21 d'abril de 1944) és un escriptor en llengua basca. Llicenciat en Sociologia i director del Centre de Documentació i Estudis Sociològics SIIS, ha publicat nombrosos llibres en el camp dels serveis socials. El 1967 va crear l'editorial LUR juntament amb altres escriptors, i en la dècada dels 70 va crear la revista literària Oh Euzkadi. Ha treballat principalment la novel·la, però també ha escrit assaig i poesia. És un dels autors més importants de la literatura en euskera. És considerat, al costat de 'Txillardegi', com renovador de la novel·la basca. Ha publicat la majoria dels seus treballs a l'editorial Erein. El 1985 el director Alfonso Ungría va dur al cinema el llibre "Ehun metro".

## Bibliografia
### Novel·la

* "Egunero hasten delako" ("Perquè comença cada dia") (1969).
* "Ehun metro" ("Cent Metres") (1976).
* "Ene Jesus" ("Jesús meu") (1982), Premi de la Crítica de narrativa basca.
* "Hamaika pauso" ("Els passos incomptables") (1995). Premi de la Crítica de narrativa basca
* "Bihotz bi. Gerrako kronikak" ("Dos cors. Crònica de guerra") (1996). Premi de la crítica.
* "Gorde nazazu lurpean" ("Guarda'm sota terra") (2000). Premi de la Crítica de narrativa basca i Euskadi Saria en 2001.
* "Gudari zaharraren gerra galdua" ("La guerra perduda dels vells soldats") (2000).
* "Rossetti-ren obsesioa" ("L'obsessió de Rossetti") (2001)
* "Bi bihotz, hilobi bat" ("Dos cors, una tomba") (2001).
* "Kandinskiren tradizioa" ("La tradició de Kandinski") (2003).
* "Martutene" (2012) Premi de la Crítica de narrativa basca i Premi Euskadi 2013

### Assaig

* "Mendebaleko ekonomiaren història; Merkantilismotik 1914-era art" ("Història de l'economia d'Occident; del Mercantilisme a 1914") (1970).
* "Aberriaren alde (eta kontra)" ("A favor -i en contra- de la pàtria") (1999).

### Poesia

* "Poesia banatua" ("Poesia repartida") (1969).
# A la gola del llop

A la gola del llop (títol hongarès: Oroszlánbarlang, títol anglès: Den of Lions), és una pel·lícula de 2003 estatunidenco-hongaresa, dirigida per James Bruce. Es tracta d'una pel·lícula que s'estrena directament a DVD, protagonitzada per actors relativament famosos. Ha estat doblada al català.

## Argument

Mike Varga (Stephen Dorff) és un agent de l'FBI amb arrels magiars i d'origen gitano. Per a una nova investigació, Varga és enviat a Budapest, per infiltrar-se en la màfia russa i, sobretot, per apropar-se al brutal cap mafiós Darius Paskevic (Bob Hoskins) i tallar la seva sèrie de crims. Tanmateix, Varga es posa en problemes, quan s'enamora de la filla de Paskevic (Laura Fraser).

## Repartiment

* Stephen Dorff - Mike Varga
* Bob Hoskins - Darius Paskevic
* Laura Fraser - Katya Paskevic
* Ian Hart - Rob Shepard
* David O'Hara - Ferko Kurchina
* József Gyabronka - Laszlo Juskus
* Andrew McCulloch - Gyuarka Kovacs
* Tania Emery - Rita
* Philip Madoc - Avi Marcus
* Zita Görög - Nico

## Referències

* ↑ «A la gola del llop» (en anglès).
* ↑ filmaffinity.com. A la gola del llop. filmaffinity.com.
* ↑ esadir.cat. A la gola del llop. esadir.cat.
* ↑ A la gola del llop (en anglès).
# Recoaro Terme

Recoaro Terme és un municipi italià, dins de la província de Vicenza. L'any 2007 tenia 6.951 habitants. Limita amb els municipis d'Ala (TN), Altissimo, Crespadoro, Selva di Progno (VR), Torrebelvicino, Valdagno, Vallarsa (TN) i Valli del Pasubio.

## Administració

Llista d'alcaldes :
| Període | Identitat | Partit |
| 2004- | Franco Viero | Llista cívica |
# Espérance Sportive de Tunis

L'Espérance Sportive de Tunis, també conegut com a EST, Taraji o Espérance (àrab: الترجي الرياضي التونسي, at-Tarajī ar-Riyāḍī at-Tūnisī, ‘l'Esperança Esportiva Tunisenca’), és un club poliesportiu tunisià de la ciutat de Tunis. Compta amb seccions poliesportives de futbol, handbol, voleibol, rugbi, natació, boxa, lluita i judo.

## Història

El club va ser fundat el 25 de gener de 1919 per Mahamed Zaoui i Hédi Kallei a un cafè de Bab Souika, el Café de l'Espérance, lloc del qual n'obtingué el nom. Els seus colors inicials van ser el blanc i el verd.

## Palmarès de la secció de futbol

* Una copa afro-asiàtica (1995)
* Una recopa nord-africana (2008)

### Competicions nacionals

* Lliga tunisiana de futbol
** 1942, 1959, 1960, 1970, 1975, 1976, 1982, 1985, 1988, 1989, 1991, 1993, 1994, 1998, 1999, 2000, 2001, 2002, 2003, 2004, 2006, 2009, 2010, 2011, 2012, 2014, 2017, 2018, 2019, 2020, 2021
* Copa President tunisiana
** 1957, 1964, 1978, 1979, 1980, 1986, 1989, 1991, 1997, 1999, 2006, 2007, 2008, 2011
* Supercopa President tunisiana
** 1993, 2001

### De la CAF

* Dues Lligues de Campions de la CAF (1994 i 2011)
* Una Recopa africana (1998)
* Una Supercopa africana (1995)
* Una Copa de la CAF (1997)

### De la UAFA

* Dues Lliga de Campions aràbiga (1993 i 2009)
* Una Supercopa aràbiga (1998)

## Jugadors destacats

* Radhi Jaidi
* Ziad Tlemçani
* Hassen Gabsi

## Entrenadors destacats

* Carlos Alberto Cabral 2007

## Notes

* ↑ «Tunisia - Foundation Dates of Clubs». rsssf.com. [Consulta: 16 desembre 2017].
* ↑ «Tunisia - List of Champions». rsssf.com. [Consulta: 16 desembre 2017].
* ↑ títol anterior a la independència
* ↑ «Tunisia - List of Cup Finals». rsssf.com. [Consulta: 16 desembre 2017].

## Enllaços externs

* [ Espérance Sportive de Tunis - Lloc web oficial]
* Web de seguidors
* Web de seguidors i fòrum
# Roanoke Rapids

Roanoke Rapids és una població dels Estats Units a l'estat de Carolina del Nord. Segons el cens del 2000 tenia 16.957 habitants.

## Demografia

Segons el cens del 2000, Roanoke Rapids tenia 16.957 habitants, 6.909 habitatges i 4.594 famílies. La densitat de població era de 835,1 habitants per km².
Dels 6.909 habitatges en un 32,6% hi vivien nens de menys de 18 anys, en un 46% hi vivien parelles casades, en un 16,9% dones solteres, i en un 33,5% no eren unitats familiars. En el 29,8% dels habitatges hi vivien persones soles el 13,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3.
Per edats la població es repartia de la següent manera: un 26,7% tenia menys de 18 anys, un 7,6% entre 18 i 24, un 28,1% entre 25 i 44, un 21,9% de 45 a 60 i un 15,7% 65 anys o més.
L'edat mediana era de 37 anys. Per cada 100 dones de 18 o més anys hi havia 77,5 homes.
La renda mediana per habitatge era de 28.745 $ i la renda mediana per família de 40.337 $. Els homes tenien una renda mediana de 31.756 $ mentre que les dones 21.305 $. La renda per capita de la població era de 15.972 $. Entorn del 15,1% de les famílies i el 18,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Roanoke Rapids». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Roanoke Rapids». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].